Proprietarul unui bar, arestat pentru că vindea certificate de vaccinare false. A fost acuzat de trei infracțiuni.
Documentul care demonstrează că ești vaccinat îți oferă acces la evenimente mari. Proprietarul barului vindea un certificat de vaccinare cu 20 de dolari. Bărbatul e acuzat de furt de identitate, fals și purtarea unei arme neînregistrate.
Un bărbat din California a fost arestat pentru că vindea certificate de vaccinare false. Documentele care demonstrează că o persoană este vaccinată sunt folosite ca permis de acces la adunările mari în Statele Unite, iar bărbatul le vindea cu 20 de dolari.Luke Blehm, șef de divizie adjunct din California: "Agenții sub acoperire cu unitatea noastră de operațiuni speciale au putut achiziționa mai multe carduri în luna aprilie. Ca rezultat, am observat, de asemenea, mai multe vânzări de carduri frauduloase de vaccinare COVID-19 către alți patroni".Agenții sub acoperire de la Departamentul de Control al Băuturilor Alcoolice din California au mers de mai multe ori la barul bărbatului și au cumpărat carduri de vaccinare false. Suspectul a fost arestat după ce a fost prins în flagrant. E prima arestare de acest gen din California.Bărbatul a fost acuzat de trei infracțiuni – inclusiv furt de identitate, falsificarea documentelor guvernamentale și purtarea unei arme de foc neînregistrate.